open-index/open-wikipedia-markdown huggingface dataset:
MS «Balholm»

**MS «Balholm»** var en sjøbuss, bygget i 1948 for Fylkesbaatane i Sogn og Fjordane, Bergen. «Balholm» gikk i turistruter i indre Sogn frem til 1974.

## Historie
Balholm ble sjøsatt den 23. juli 1948 og døpt av gudmor fru Røsberg. Båten ble klasset i Skipskontrollen og fikk sertifikat for 276 passasjerer. Den ble levert fra A/S Stord 26. april 1949. Sjøbussen «Balholm» ble umiddelbart etter overleveringen satt inn i ruten Flåm - Høyanger. Tur/retur på dagen med korrespondanse i Flåm med tog til Oslo.

I sommersesongen gikk «Balholm» turer med utenlandske turister på strekningen Flåm - Fjærland. Dette var en meget populær tur blant turistene.

I 1963 skiftet «Balholm» hovedmotor. Det ble 520 HK, 8 syl. diesel motor fra Bergens Mek. Verksted, som ytte 12,5 knop.

Trafikkmønsteret forandret seg etterhvert da det kom hurtigbåter hver dag fra Bergen til Årdalstangen. «Balholm» ble nå arbeidsledig om vinteren, men om sommeren fortsatte den ruten Flåm - Gudvangen. Så kom bilferjen på samme strekning og da ble det slutt for sjøbussen «Balholm».

I september 1974 kjøpte Tartan Arrow Ltd., London båten. Den skiftet navn til «Tartan Arrow V». Båten skulle blant annet brukes til lystturer og strandrestaurant.

I 1976 ble båten kjøpt av en reder i Nord-Irland og fungerte som hovedkvarter for en yachtklub. Den 26. januar 1979 forsvant «Balholm» under mystiske omstendigheter. Bladet *[[Sunday Express]]* av 11. februar 1979 skriver følgende: 

 
Artikkelen i *Sunday Express* konkluderer med at «Balholm» forsvant under mystiske omstendigheter.

## Kilder
* 
**Hvor ble båtene av?* ISBN 82-995726-0-6

## Eksterne lenker
*
Skånsk eplekake

**Skånsk eplekake** (skånsk: **eblakauga**) er en rett fra Skåne lavet av epler, smulet rug- eller lyst brød og kanel. Den serveres gjerne med vaniljesaus, og spises tradisjonelt Mortensaften den 11. november.

Retten nevnes i Cajsa Wargs kokebok fra 1755. *Dansk æblekage* minner om den skånske, men har krem i stedet for vaniljesaus som tilbehør.

## Referanser
Grenna museum

**Grenna musem** er et lokalhistorisk museum som ble etablert som, og fortsatt er, et personmuseum som omhandler Salomon August Andrée. Der finnes blant annet funn fra Andrées polarekspedisjon som var et forsøk på å krysse Arktis med luftballong. På andre siden av Brahegatan, midt imot museet, ligger Andrées barndomshjem.

## Eksterne lenker
* Grenna museums nettsted
Tove Dønnum Jensen

**Tove Dønnum Jensen** (født **Tove Dønnum**; 1940) er en norsk tidligere friidrettsutøver fra Eidsvoll. Hun fikk kongepokalen under NM i 1962 etter ny norsk rekord med 1,58 meter i høydehopp. Hun representerte Ullensaker/Kisa Idrettslag.

Dønnum Jensen har vært lokalpolitiker i Eidsvoll kommune for Fremskrittspartiet, og satt i kommunestyret fra 2003 til 2007. I 2012 ble hun utnevnt som æresmedlem av Eidsvoll svømmeklubb etter 40 års innsats for klubben. Per 2012 er hun nestformann for klubben. Hennes fem barn var alle aktive svømmere for klubben.

## Medaljer i norske mesterskap

## Referanser
Daughter (band)

**Daughter** er et London-basert band. Det startet som et soloarbeid av Elena Tonra, men det er nå en trio med gitaristen Igor Haefeli og trommeslagerrn Remi Aguilella.

Bandets låt «Youth» spilles i Widerøes reklame «Hele Norge. Hele tiden».

## Diskografi
* *Demos EP* (2010)
* *His Young Heart EP* (2011)
* *The Wild Youth EP* (Communion, 2011)
* *Smother* (4AD, 2012)

## Medlemmer

*  Elena Tonra - vokal, guitar
*  Igor Haefeli - guitar
*  Remi Aguilella - trommer

## Referanser


## Eksterne lenker
* 
* 
* 
*
Ángel Madrazo

**Ángel Madrazo Ruiz** (født 30. juli 1988 i Santander) er en profesjonell spansk landeveissyklist. Han sykler for det profesjonelle kontinentallaget Burgos-BH.

## Meritter

;2007
:Sammenlagt, Vuelta al Goierri
::2. etappe
;2008
:Etappe 5a, Circuito Montañés
:Volta a Barbanza 
;2015
:Prueba Villafranca-Ordiziako Klasika
;2016
:4. etappe, Etoile de Bessèges
;2019
:5. etappe, Vuelta a España

## Referanser


## Eksterne lenker
* 
*
Sergio Pardilla

**Sergio Pardilla Bellón** (født 16. januar 1984 i Membrilla) er en profesjonell spansk landeveissyklist. Han sykler for Caja Rural-Seguros RGA.

## Meritter

;2005
:3.-plass sammenlagt, Circuito Montañés
::4. etappe
;2006
:10. etappe, Tour de l'Avenir
;2007
:Sammenlagt, Tour des Pyrénées
::3. etappe
;2008
:2.-plass sammenlagt, Vuelta Ciclista a la Rioja 
::3. etappe
;2009
:Sammenlagt, Tour of Japan
::5. etappe
:3.-plass sammenlagt, Circuito Montañés
::6. etappe
;2010
:3.-plass sammenlagt, Vuelta a Andalucía
::1. etappe
:Sammenlagt, Vuelta a la Comunidad de Madrid
::
:2.-plass sammenlagt, Østerrike rundt
:3.-plass sammenlagt, Volta a Portugal
;2011
:9.-plass sammenlagt, Vuelta a Burgos
::3. etappe (TTT)
;2012
:Klatrekonkurransen, Vuelta a Burgos
:2.-plass sammenlagt, Tour de l'Ain
;2013
:4. etappe, Volta a Portugal

## Referanser


## Eksterne lenker
*
Tukulti-Ninurta II

**Tukulti-Ninurta II** var konge av Assyria fra 891 f.Kr. til 884 f.Kr. Han var den andre kongen av det nyassyriske rike. Hans navn betyr «Min tillit hviler hos Ninurta».

## Familie
Hans far var Adad-Nirari II, den første kongen i den nyassyriske perioden. Hans sønn etterfulgte ham og ble gitt navnet Asurnasirpal II. Tukulti-Ninurta II konsoliderte de landevinninger som hans far hadde fått over nyhettittene, babylonerne og arameere, og han drev med hell hærtokt i Zagrosfjellene i Iran, underkastet de nyankomne iranske folkene i området, perserne og mederne, i løpet av sitt korte styre.

## Litteratur
* Edzard, Dietz-Otto (2004): *Geschichte Mesopotamiens*. C.H.Beck Verlag, München, ISBN 3-406-51664-5.
* Kühne, Hartmut (1980): «Zur Rekonstruktion der Feldzüge Adad-nīrāri II., Tukultī-Ninurta II. und Aššurnaṣirpal II. im Ḫābūr-Gebiet» i: *Baghdader Mitteilungen* **11**, s. 44–70.
* Lipinski, Edward (2000): *The Aramaeans: Their ancient history, culture, religion*. Peeters, Löwen, ISBN 90-429-0859-9. s. 437 f.
Richard Hynes

**Richard Hynes** (1944–2026) var en britisk biolog. Han er professor ved David O. Koch Institute for Integrative Cancer Research ved Massachusetts Institute of Technology i USA. Han er kjent for sin forskning på celler og adhesjon.

Hynes er utdannet i biokjemi ved University of Cambridge og avla i 1971 doktorgrad fra Massachusetts Institute of Technology.

## Referanser


## Eksterne lenker
* Richard O. Hynes, Ph.D. , biografi fra Howard Hughes Medical Institute
Erkki Ruoslahti

**Erkki Ruoslahti** (født 16. februar 1940 i Puumala) er en finsk-amerikansk cellebiolog og kreftforsker. Han er tilknyttet Sanford-Burnham Medical Research Institute i La Jolla og University of California, Santa Barbara. Han er kjent for sin forskning på celler og adhesjon.

Ruoslahti er utdannet ved Helsingfors universitet, der han avla doktorgrad i 1967. Han forsket så ved California Institute of Technology, før han vendte tilbake til Finland for å arbeide ved Helsingfors universitet og Universitetet i Turku. I 1979 begynte han ved Sanford-Burnham Medical Research Institute i California og var fra 1989 til 2002 instituttets sjef.

## Referanser


## Eksterne lenker
* Presentasjon, fra Sanford-Burnham Medical Research Institute
* Presentasjon , fra University of California, Santa Barbara
Masatoshi Takeichi

**Masatoshi Takeichi** (japansk: 竹市　雅俊,født 27. november 1943) er en japansk utviklingsbiolog. Han er direktør ved RIKEN Center for Developmental Biology i Kobe. Han er særlig kjent for sin forskning på celler og adhesjon, særskilt på kadheriner, det vil si adhesjonsmolekyler som bidrar til kontakt mellom celler.

Takeichi er utdannet ved Universitetet i Nagoya og har doktorgrad i biofysikk fra Universitetet i Kyoto.

## Referanser
Stephen E. Harris

**Stephen E. Harris** (født 29. november 1936 i Brooklyn i New York) er en amerikansk fysiker. Han er professor emeritus ved Stanford University i California. Harris er kjent for sitt arbeid med tregt lys.

Harris er utdannet i elektroteknikk ved Rensselaer Polytechnic Institute og avla i 1963 doktorgrad ved Stanford University. Han har siden 1979 vært professor i anvendt fysikk ved samme universitet.

## Referanser


## Eksterne lenker
* Hjemmeside ved Stanford University
Lene Hau

**Lene Vestergaard Hau** (født 13. november 1959) er en dansk fysiker og professor ved Harvard University i USA. Hun er kjent for sitt arbeid med tregt lys.

Hau har doktorgrad fra Aarhus Universitet.

I 2019 holdt hun Lars Onsager-forelesningen ved NTNU og mottok Onsagermedaljen.

## Referanser


## Eksterne lenker
* Lene V. Hau , presentasjon fra Department of Phyiscs, Harvard University
Enrique Sanz

**Enrique Sanz Unzue** (født 11. september 1989 i Pamplona) er en profesjonell spansk landeveissyklist. Han sykler for Southeast Pro Cycling.

## Meritter

;2007
:3. etappe, Vuelta a Pampola 
: Nasjonal Junoir-mester Landevei
;2010
:4. etappe, Vuelta a Toledo
;2011
:2. etappe, Vuelta Ciclista a la Comunidad de Madrid
;2012
:3.-plass, Circuito de Getxo

## Referanser


## Eksterne lenker
* 
*
Matt Brammeier

**Matthew Martin Brammeier** (født 7. juni 1985 i Liverpool) er en tidligere profesjonell, irsk landeveissyklist og banesyklist. Han er født i Storbritannia, men har  blitt irsk statsborger og har hatt irsk nasjonalitet siden 2008. I tillegg til å sykle for profesjonelle lag i landeveissykling, syklet han også for det irske landslaget i banesykling.

## Meritter

;2003
: Britisk juniormester på landevei
;2004
:UIV Cup Dortmund (Banesykling) ''(med Mark Cavendish)
:Frank Morgan RR
;2005
:2. etappe, Girvan
;2007
: Britisk U23-mester på tempo 
;2010
: Irsk mester på landevei
:3.-plass, GP Stad Geel
;2011
: Irsk mester på landevei
: Irsk mester på tempo
;2012
: Irsk mester på landevei
;2013
: Irsk mester på landevei
;2015
:4. etappe, Ster ZLM Toer

## Referanser


## Eksterne lenker
* 
*
Peter Jeppsson

**Peter Jeppsson** (født 1968) er en svensk politiker for Socialdemokraterna. Han var medlem av Sveriges riksdag fra 2010 til 2018. Han ble valgt inn i riksdagen for Blekinge läns valkrets på plass 60.

Jeppson satt i forsvarskomiteen, samt var vara i Nordisk råds svenske delegasjon, OSSE-delegasjonen, samt i utenrikskomiteen.

Jeppson er av yrke offiser i marinen.

## Eksterne lenker
* 
* 
* 
* Peter Jeppsson på Sveriges riksdags nettside
* Socialdemokraterna.se – Peter Jeppsson
Johnny Alf Larsen

**Johnny** (eller **Jonny**) **Alf Hartvik Larsen** (født 31. januar 1923 i Svolvær, død 29. mai 1947 ved Bremnes fort) var en norsk person som ble dømt til  døden for krigsforbrytelser under andre verdenskrig. Larsen var den eneste fra Nord-Norge som ble dømt til døden i det norske landssvikoppgjøret etter andre verdenskrig.

Larsen var under krigen medlem av NS, Hirden og Germanske SS. Han oppgav å ha jobbet som tolk for Gestapo under rettssaken etter krigen. Han deltok i en lang rekke ransakinger, arrestasjoner og mishandlinger.

Han ble etter krigen tiltalt for 45 tilfeller av grov tortur og ble av retten stemplet som en aggressiv og slu sadist. Hålogaland lagmannsrett dømte ham til livsvarig fengsel, men Høyesterett skjerpet i siste instans dommen til dødsstraff. Han var 24 år gammel da han ble skutt på Bremnes fort utenfor Bodø 29. mai 1947.

## Referanser


## Eksterne lenker
* Knut Støre har brukt 40 år på boka om Johnny Larsen  – Artikkel om henrettelsen av Johnny Alf Larsen
Britt Krohg Ramstad

**Britt Krohg Ramstad** (født Britt Krohg-Sørensen; 1947) er en norsk tidligere friidrettsutøver fra Bærum. Hun fikk kongepokalen under NM i 1969 etter ny mesterskapsrekord med tiden 2.08,01 på 800 meter. Hun representerte IL Tyrving.

Ramstad satte hele 11 norske rekorder på 800 meter i perioden 1966 til 1969 og senket rekorden fra 2.12,7 til 2.06,0. 2.06 ble hennes beste tid og per 2012 er hun fortsatt topp 30 gjennom alle tider i Norge.

Hun er gift med Jan-Ole Ramstad, bronsemedaljevinner i lengdehopp under NM 1969 med 7,17 meter.

## Medaljer i norske mesterskap

## Referanser
Charles David Allis

**Charles David Allis** (1951–2023) var en amerikansk molekylærbiolog som var tilknyttet Rockefeller University i New York. Han er kjent for sitt arbeid med epigenetikk og hvordan histonproteiner interagerer med DNA.

Allis avla i 1978 doktorgraden ved Indiana University. Han begynte ved Rockefeller University i 2003.

## Referanser


## Eksterne lenker
* C. David Allis, Ph.D., presentasjon fra Rockefeller University
Michael Grunstein

**Michael Grunstein** (1946–2024) var en rumenskfødt amerikansk professor i biokjemi ved University of California, Los Angeles (UCLA). Han er kjent for sitt arbeid på hvordan histonproteiner interagerer med DNA.

Grunstein var utdannet ved McGill University i Montréal og avla doktorgrad ved University of Edinburgh i Storbritannia.

## Referanser


## Eksterne lenker
* Profile of Michael Grunstein, fra *Proceedings of the National Academy of Sciences*, 2011
* Presentasjon, fra Geffen School of Medicine, UCLA
Anthony Pawson

**Anthony James Pawson** (født 18. oktober 1952 i Maidstone, død 7. august 2013 i Toronto) var en britisk-canadisk biokjemiker og molekylærbiolog. Han var tilknyttet Mount Sinai Hospital i Toronto og var professor ved University of Toronto i Canada. Pawson var kjent for sitt arbeid med signaltransduksjon i celler.

Pawson mottok i 2008 Kyotoprisen. Han var også æresdoktor ved Karolinska Institutet. Pawson døde den 7. august 2013 i en alder av 60 år.

## Referanser


## Eksterne lenker
* The Pawson Lab , Mount Sinai Hospital i Toronto
Peter Hultqvist

**Peter Hultqvist** (født 1958) er en svensk politiker for Socialdemokraterna, og har vært riksdagsmedlem i Sverige siden 2006. Han ble valgt inn i riksdagen for Dalarnas läns valkrets på plass 105. Hultqvister redaktør av yrke, og er også styreleder.

Hultqvist ledet forsvarskomiteen, en post han hadde siden 12. april 2012. Han var Sveriges forsvarsminister fra 2014 til 2022.

## Referanser


## Eksterne lenker
* 
*
Lone Frank

**Lone Frank** (født i 1966 i Aarhus) er en dansk fagbokforfatter og forskningsjournalist. 

Frank er cand. scient i biologi og doktorgrad i nevrobiologi. Hun har siden 1998 skrevet om vitenskap i Weekendavisen, nye artikler syndikeres til norske Morgenbladet. Hun har deltatt i TV-seriene *Videnskab der udfordrer* i 2007 og *Hulemanden indeni* i 2008 på DR2. 

Hennes siste bok *Mine vidunderlige gener* handler personlig gentesting, og hvorvidt og hvordan funnene herfra kan gi en bedre forståelse av helse. 

Da hun i 2006 ble tildelt pris fra Akademiet for fremtidsforskning oppsummerte juryen hennes journalistiske program som  «...en kritik av at man unnlater å bruke og utvikle teknologi bare fordi disse nye teknologiene oppfattes som "kunstige" eller i strid med naturen. Dermed risikerer man at unnlatelsens etikk medfører at vi sakker akterut i det teknologiske kappløp, samtidig som at vi forspiller mulighetene for å gagne og hjelpe mennesker i nød. Lone Frank insisterer på at den teknologiske utvikling skal ses som et frihetsbudskap og som en mulighed for kulturell utvikling»

Frank bor i København. 

## Bibliografi
Hennes bøker er oversatt til engelsk, nederlandsk, tysk, svensk og norsk. 

* *Mine vidunderlige gener: bli med meg inn i den personlige genetikkens tidsalder!* (dansk origianaltittel: Mit smukke genom. Historier fra genetikkens overdrev) 2010 illustrert av Jørgen Strunge ISBN 978-82-91117-76-8
* *Den femte revolusjon : mennesket i hjerneforskningens tidsalder* Spartacus 2015 (dansk original: Den femte revolution : fortællinger fra hjernens tidsalder 2007) ISBN 9788243008267 
* Klonede Tigre. En rejse ind i det nye vilde Østen, 2005,  ISBN 9788702039160
* Det nye liv, 2004,  ISBN 9788702023817

## Priser og utmerkelser
* 2005 Svend Bergsøes Fonds formidlerpris 
* 2006 Det danske Akademiet for fremtidsforsknings fremtidspris 
* 2014 Søren Gyldendal-prisen
* 2016 Publicistprisen

## Referanser


## Eksterne lenker
* 
* 
* 
*  TEDxCopenhagen Lone Frank - Sharing our beautiful genome (videoforedrag 24 min)
Leigh Canham

**Leigh T. Canham** er en britisk fysiker  som er kjent for sitt arbeid med fotoluminescens i porøs silisium.

Canham er forskningsleder ved pSiMedica Ltd. og er æresprofessor ved School of Physics and Astronomy ved University of Birmingham.

## Referanser
Peter Johnsson

**Peter Johnsson** (født 1962) er en svensk politiker for Socialdemokraterna. Han var riksdagsmedlem i Sverige fra 2002 til 2018. Han ble valgt inn i riksdagen for Västra Götalands läns norra valkrets på plass 228. Av yrke er Johnsson blikkenslager.

Johnsson var medlem av kulturkomiteen, samt med i Nordisk råds svenske delegasjon.

## Referanser

 


## Eksterne lenker
* 
* 
*  Socialdemokraterna.se – Peter Johnsson
Kautokeino (tettsted)

**Kautokeino**, nordsamisk **Guovdageaidnu**, er et tettsted og administrasjonssenteret i Kautokeino kommune. Tettstedet ligger på begge sider av Kautokeinoelva og har  innbyggere per 1. januar .

I Kautokeino finner en kommunehuset og servicetilbud, som dagligvarebutikk og bensinstasjon. I sentrum er Samisk høgskole og Samisk videregående skole og reindriftsskole. Sør for sentrum står Kautokeino kirke, på østsida av Kautokeinoelva.

Europavei 45 forbinder Kautokeino tettsted til Alta i nord. Sørover fører Europavegen til riksgrensa mot Finland. Nord for tettstedet ligger Kautokeino flyplass, en tidligere militær flystripe.

## Se også
* Kautokeino (kommune)
* Okkupasjonsmaktens fangeleirer i Norge

## Referanser


## Eksterne lenker
*
Charles H. Bennett

**Charles H. Bennett** (født 1943) er en amerikansk fysiker og informasjonsteoretiker. Han er tilknyttet IBM Research og er kjent for sitt arbeid med kvanteinformasjon.

Bennett er utdannet ved Brandeis University og tok i 1971 doktorgrad ved Harvard University. Han begynte i 1972 i IBM, der han siden har drevet forskning.

## Referanser


## Eksterne lenker
* Presentasjon, fra IBM
Peter Persson

**Peter Persson** (født 1955) er en svensk politiker for Socialdemokraterna. Han var riksdagsmedlem i Sverige fra 2010 til 2020. Han ble valgt inn i riksdagen for Jönköpings läns valkrets på plass 326. Persson har yrkesmessig bakgrunn fra treforedlingsindustrien, men har i de senere år jobbet som ombudsmann.

Persson var medlem av skattekomiteen, samt varamedlem i finanskomiteen.

Peter Persson var gift med Margareta Persson, som var riksdagsmedlem i perioden 1994 til 2010.

## Referanser

 


## Eksterne lenker
* 
* 
* 
* Peter Persson på Sveriges riksdags nettside
* Socialdemokraterna.se – Peter Persson
Gilles Brassard

**Gilles Brassard** (født 1955 i Montréal) er en canadisk fysiker og informatiker som arbeider ved Université de Montréal. Han er kjent for sitt arbeid med kvanteinformasjon.

Brassard er utdannet ved Université de Montréal og avla i 1979 doktorgrad ved Cornell University i USA. Han har arbeidet med kvantekryptografi, kvanteteleportering og kvantesammenfiltring.

Brassard ble i 2013 utnevnt til offiser av Order of Canada. I 2017 ble han utnevnt til offiser av Québecs nasjonalorden.

## Referanser


## Eksterne lenker
*
Viggo Ingvorsen

**Viggo Ingvorsen** (født 9. august 1912) var en dansk kappgjenger. Han overtok verdensrekorden på 50 km kappgang fra Edgar Bruun den 17. august 1941 og måtte gi den fra seg til Josef Doležal fra Tsjekkoslovakia den 4. august 1946.

## Se også
* Verdensrekordhistorikk for 50 km kappgang
Louis E. Brus

**Louis Eugene Brus** (1943–2026) var en amerikansk professor i fysikk og kjemi ved Columbia University. Han er kjent for sitt arbeid i nanovitenskap, særlig forskning på kolloidale halvledernanokrystaller eller kvanteprikker.

I 2023 ble han tildelt Nobelprisen i kjemi sammen med Moungi G. Bawendi og Alexei I. Ekimov.

Brus var utdannet ved Rice University i Houston i Texas og tok i 1969 doktorgraden i fysisk kjemi ved Columbia University i New York. Han arbeidet med forskning i US Navy, før han begynte ved AT&T Bell Laboratories. Han ble i 1996 professor ved Columbia University.

Brus ble i 2008 tildelt Kavliprisen for nanovitenskap.

## Referanser


## Eksterne lenker
* 
*  Brus Group hos Columbia University
William Wootters

**William Kent Wootters** er en amerikansk fysiker. Han er professor i naturfilosofi ved Williams College i Williamstown i Massachusetts i USA. Wootters er kjent for sitt arbeid med kvanteinformasjon.

Wootters er utdannet ved Stanford University og avla i 1980 doktorgrad i fysikk ved University of Texas, Austin.

## Referanser


## Eksterne lenker
* Hjemmeside ved Williams College
Masatake Haruta

**Masatake Haruta** (japansk: 春田　正毅, 1947–2022) var en japansk professor i anvendt kjemi ved Tokyo Metropolitan University. Han er særlig kjent for sitt arbeid med gull som katalysator.

Haruta ble utdannet ved Nagoya Institute of Technology og avla i 1976 doktorgrad ved Universitetet i Kyoto. Han begynte så ved Det nasjonale forskningsinstituttet i Osaka. I 2001 ble han leder for Forskningsinstituttet for grønn energi, før han i 2005 ble professor ved Tokyo Metropolitan University. 

## Referanser


## Eksterne lenker
* ''CV'' , Japan Science and Technology Agency
Blindgjenger (TV-film)

***Blindgjenger*** er en norsk drama- og ungdomsfilm fra 1985 produsert av NRK Fjernsynsteatret. Regi er ved Janken Varden, mens manuset bygde på ei bok av Erling Pedersen. Filmen handler om tre tenåringsgutter i Oslo som trekkes inn i et nynazistisk miljø. Hovedrollen spilles av Espen Dekko.

Manus ble skrevet av Pedersen i 1981 og året etter skrev han en bokversjon. Historien var inspirert av Hadelandsdrapene.

Filmen ble innspilt sommeren og høsten 1984.

## Handling
Filmen handler i hovedsak om Gundolf som bor sammen med sin mor i en gammel leiegård i Oslo. Her bor også to av hans kamerater, Krister og Ola. De tre ungdommene er nettopp ferdig med ungdomsskolen og har ingen planer for høsten. Foreldrene deres er opptatt med sitt og lar dem mer eller mindre seile sin egen sjø. I gårdens førsteetasje etableres det et helsestudio, der guttene blir med på et treningsopplegg. Det viser seg imidlertid at virksomheten er et skalkeskjul for nynazistisk virksomhet, og etter en stund blir guttene viklet inn i dette miljøet. Alvoret går først opp for dem da lederen forsøker å tvinge dem til å utføre et terrorangrep mot en bygård hvor det bor mange innvandrere.

## Rollebesetning
*Espen Dekko .... Gundolf
*Frank Ystenes .... Krister
*Atle Fretheim .... Ola
*Anders Hatlo .... Idrettstrener Erik
*Thor Aamodt .... Nazilederen Hans
*Roy Bjørnstad .... Kristers far
*Kirsten Hofseth .... Gundolfs mor
*Liselotte Holmene .... Olas mor
*Jan Hårstad .... Olas far
*Romika Sharma .... Sheera, ung invandrerjente i bygården (nabo med Gundolf)

## Referanser


## Eksterne lenker
*
Graham Hutchings

**Graham J. Hutchings** (født 1951) er en britisk professor i kjemi ved Cardiff University i Wales. Han er kjent for sitt arbeid med gull som katalysator.

Hutchings er utdannet ved University College London, der han i 1975 tok phd-graden i biokjemi. I 2002 avla han Doctor of Science-graden ved University of London. Hutchins har arbeidet i industrien og var fra 1984 til 1987 ved University of the Witwatersrand i Sør-Afrika. Fra 1984 til 1994 var han også ved University of Liverpool. Fra 1997 har han vært professor ved Cardiff University.

I 2018 ble han utnevnt til kommandør (CBE) av Order of the British Empire for sin innsats for kjemien og innovasjon.

## Referanser


## Eksterne lenker
* Presentasjon, fra Cardiff University
Phia Andersson

**Phia Andersson** (født 1955) er en svensk tidligere politiker for Socialdemokraterna. Hun ble valgt inn i Sveriges riksdag i 2006 og satt til 2018. Hun ble valgt inn i riksdagen for Västra Götalands läns södra valkrets på plass 304. I perioden 2002 til 2006 var hun styreleder ved Södra Älvsborgs sjukhus.

I riksdagen satt hun i konstitusjonskomiteen, samt var vara i utdanningskomiteen og i Nordisk råds svenske delegasjon.

## Eksterne lenker
* 
*  Socialdemokraterna.se – Phia Andersson
Romstjern

**Romstjern** er et tjern i Lillomarka i Nittedal kommune i Akershus. Tjernet er en del av Slattumsrøa naturreservat. Romstjern har tilsig fra Lusevasan i nord, og utløp i sør til Steinbruvannet.

Det går en lysløype ved østsiden av tjernet som gir enkel framkommelighet fra Skytta i nord og Steinbruvannet og Grorud i sør.

## Referanser
Iljo Keisse

**Iljo Keisse** (født 21. desember 1982 i Gent) er en tidligere profesjonell belgisk landeveissyklist og banesyklist. Han har mange sterke plasseringer både nasjonalt og globalt sett i banesyklingen. I 2012 fikk han sin første profesjonelle seier som landeveissyklist med etappeseier i Tour of Turkey, mens hans største seier i karrieren kom da han vant siste etappe av Giro d'Italia i 2015.

Han la opp etter 2022-sesongen.

## Meritter

;2000
: Nasjonal juniormester - omnium
;2001
: Nasjonal mester - poengløp
:3.-plass, U23 europeisk mesterskap madison
;2002
:3.-plass, U23 europeisk mesterskap madison
;2003
: Nasjonal mester - forfølgelse
: Nasjonal Mester - poengløp
:UIV Cup i Amsterdam, Dortmund og München
:3.-plass, U23 europeisk mesterskap madison
;2004
:Sammenlagt, UIV-cup
::Seier i Stuttgart og Berlin
:6. etappe, Tour du Loir-et-Cher 
: U23 europeisk mester madison
;2005
: Europeisk mester madison
:Gent, 6 dagers, banesykling
:Grenoble, 6 dagers, banesykling
;2006
: Nasjonal mester - poengløp
: Europeisk mester keirin
;2007
: Nasjonal mester - poengløp
: Nasjonal mester - madison
;2008
: Nasjonal mester - poengløp
: Nasjonal mester - madison
: Europeisk mester madison
:4.-plass, Sommer-OL – Madison menn
;2011
: Europeisk mester madison
;2012
:7. etappe, Tour of Turkey
;2014
:Châteauroux Classic
;2015
:Ronde Van Zeeland Seaports
:21. etappe, Giro d'Italia

I tillegg har Keisse vunnet flere ritt lignende: "Gent 6 dagers", og slike turneringer og konkurranser, som ikke er nevnt i denne oversikten.

## Referanser


## Eksterne lenker
* 
*
Akira Fujishima

**Akira Fujishima** (født 10. mars 1942 i Tokyo) er en japansk professor i kjemi. Han er kjent for sitt arbeid med fotokatalyse med titandioksid.

Fujishima er utdannet fra Statsuniversitetet i Yokohama og avla i 1971 doktorgrad ved Universitetet i Tokyo. 

I 2003 mottok Fujishima Asahi-prisen.

## Referanser


## Eksterne lenker
* Presentasjon, fra Kanagawa Academy of Science and Technology
Nikolas Maes

**Nikolas Maes** (født 9. april 1986 i Kortrijk) er en tidligere profesjonell belgisk landeveissyklist.

## Meritter

;2004
:Sammenlagt, Ster van Zuid-Limburg
:1. etappe, Route de l'Avenir
;2005
:GP Joseph Bruyère 
;2006
:Circuit du Hainaut
;2009
:3. etappe, Vuelta a Burgos
;2011
:Ungdomskonkurransen, Tour of Qatar
;2012
:Etappe 2b, Tour de l'Ain
;2013
:Sammenlagt, World Ports Classic

## Referanser


## Eksterne lenker
* 
*
Matteo Trentin

**Matteo Trentin** (født 1989) er en italiensk landeveissyklist og sykkelcrossutøver. Han sykler for Tudor Pro Cycling Team.

## Meritter

;2007
: Nasjonal Junior SykkelCross-Mester
;2010
:1. etappe, Giro del Friuli Venezia Giulia
;2011
:Gran Premio della Liberazione
:Trofeo Alcide De Gasperi
: Nasjonal U23 Landeveismester 
;2013
:14. etappe, Tour de France
;2014
:6. etappe, Sveits rundt
:7. etappe, Tour de France

;2015
: 2. og 5. etappe, Tour du Poitou-Charentes 
: 6. etappe, Tour of Britain
: Paris–Tours

;2016
:18. etappe, Giro d'Italia
:4. etappe, Vallonia rundt
:1. etappe, Tour de l'Ain

;2017
:2. etappe, Vuelta a Burgos 
:4., 10., 13. og 21. etappe, Vuelta a España
:Grand Prix Impanis-Van Petegem
:Paris–Tours

;2018
:Europamester i landeveisritt
:5. etappe, Tour of Guangxi

;2019
:2. etappe, Volta a la Comunitat Valenciana
:2. og 5. etappe, Vuelta a Andalucía
:17. etappe, Tour de France
: 2. etappe, Tour of Britain
:Trofeo Matteotti

;2021
:Trofeo Matteotti

## Referanser


## Eksterne lenker
* 
*
Thomas Olsen (skipsreder)

**Thomas Fredrik Olsen** (født 15. oktober 1897 i Bærum, død 20. juni 1969) var en norsk skipsreder, kjent fra ledelsen i rederiet Fred. Olsen & Co..

Han var sønn av skipsreder Fred. Olsen, og utdannet fra Frogner skole og Clare College ved University of Cambridge. I 1920 gikk han inn i farens rederi, der han senere ble medinnehaver. Etter farens død drev han det i partnerskap med broen Rudolf Olsen. Rederiet seilte på alle verdenshav, men hadde spesielt fokus på Nordsjøfarten. Under andre verdenskrig mistet de 14 skip, og i gjenoppbyggingsfasen etter krigen gikk selskapet også inn på andre virksomheter, som luftfart, landtransport og reisebyråvirksomhet.

Thomas Olsen var også aktiv i andre deler av næringslivet. Han var medlem i Norges Rederforbunds hovedstyre i 28 år fra 1931, og var visepresident 1934–1936. Han var i 42 år medlem i Akers mekaniske verksteds representantskap, og var også i mange år medlem i representantskapet og styret i Den norske Creditbank.

Maleren Edvard Munch eide fra 1910 nabogården til Olsen-familiens hovedsete i Hvitsten. Gjennom vennskapet med Munch tilegnet Thomas Olsen og kona Henriette seg mange kjente malerier, blant annet et eksemplar av *[[Skrik]]*. Mot slutten av 1930-årene overtok også Olsen flere Munch-bilder gjennom kunsthandleren Harald Holst Halvorsen, som hadde reddet 14 bilder som var blitt stemplet som «Entartete Kunst» av nazistene i Tyskland. De totalt 34 Munch-bildene i Thomas Olsens eie førte i 2001 til rettssaker mellom de to sønnene Fred. Olsen og Petter Olsen (1948–), der sistnevnte til slutt vant retten til å arve samlingen.

Han var hedret med ridderkorset av første klasse av St. Olavs Orden, den belgiske Kroneordenen, og den nederlandske Oranje-Nassau-ordenen.

## Referanser




## Eksterne lenker
* Om Thomas Frederik Olsen, fra *Store norske leksikon*
Brus (andre betydninger)

**Brus** har flere betydninger:

## Generelt
* Brus, kort for *bruslimonade*, en kullsyreholdig, søtet drikk
::For spesifikke typer brus, se :Kategori:Brus
* Brus, et lydmalende ord for kontentum (bakgrunnslarm), som i havbrus, bølgebrus, fossebrus, orgelbrus, Bislet-brus og Kollen-brus.
* The Brus, John Barbours ode fra det 14. århundre til skotsk historie og til Robert Bruce (Robert de Brus).

## Personer
* Huset Bruce (eller de Brus) , skotsk adelsfamilie som blant andre omfattet:
** Robert I av Skottland, også kalt Robert de Brus
** Isabella Bruce, søster av Robert I, gift med Eirik II Magnusson av Norge

* Louis E. Brus, amerikansk professor i fysikk/kjemi
* Sven Brus, Svensk riksdagspolitiker 2000–2006 for Kristdemokraterna.
* Włodzimierz Brus, polskfødt britisk økonom

## Geografisk navn
* Brus (Serbia) - en by i Serbia
Johannes Brandtzæg (redaktør)

**Johannes Brandtzæg** (født 1941) er en norsk pressemann, skoleleder og politiker (Sp).

Han vokste opp på en gård i daværende Sparbu kommune (nå en del av Steinkjer kommune).

Han gikk Levanger lærerskole og begynte som lærer og skolestyrer ved Beitstad skole og senere ved Statland skole. Han var også frilanser og sommervikar i NRK.

Brandtzæg var formann i Nord-Trøndelag Senterparti fra 1974 til 1980.
 
I 1979 ble han ansatt som den ene av to sidestilte ansvarlige redaktører i *[[Trønder-Avisa]]* i Steinkjer. Redaktørene representerte henholdsvis Senterpartiet og Venstre. De partipolitiske redaktøransettelsene i *Trønder-Avisa* opphørte i 1996, og Brandtzæg fortsatte som kulturjournalist. Han gikk av med pensjon i 2007.

Brandtzæg var medlem av Pressens offentlighetsutvalg fra 1987 til 1994, styremedlem i NTB fra 1987 til 1994 og medlem av hovedstyret i Avisenes Arbeidsgiverforening og Norske Avisers Landsforening.

I 1988 ble han tildelt Norske Avisers Landsforenings høyeste utmerkelse, Avisgutten.

## Referanser
Eliteserien i håndball for menn 2012/13

**Eliteserien i håndball for menn 2012/13** var den 47. sesongen av den norske eliteserien i herrehåndball. Sesongen startet 22. september 2012 og varte fram til 20. mars 2013. Til slutt var det Elverum som vant foran Haslum og BSK/NIF. Haugaland og Viking rykket ned til 1. divisjon, mens Nøtterøy måtte spille kvalifisering.

## Tabell

## Toppscorere

## Referanser
Askim Frukt- & Bærpresseri

**Askim Frukt- og Bærpresseri AS** er en norsk bedrift etablert i 1936, lokalisert i Indre Østfold kommune i Viken. Bedriften driver med pressing av frukt, bær og rapsfrø, og produserer saft, most, gelé, syltetøy og rapsolje.

## Historie
Det begynte som et tilbud til lokale hageeiere er i dag en bedrift som dekker et stort område med kunder over hele Østlandet.  Eplemosten fra Askim er tradisjonsrik og nesten uforandret siden 1936. Den lages av en blanding epler, kjent som «den hemmelige Askim-blandingen».  Glassflaskene er av samme type som ble tegnet og produsert ved  Moss Glassverk i  1967. Flaskene rommer 0,7 liter, og inngår i en egen returordning på fabrikkutsalget i Askim. Både flaske og innhold har fått  kultstatus. Det tappes omtrent én million flasker i året.

## Fabrikkutsalg
25. mai 2011 markerte bedriften sitt 75-årsjubileum med åpning av ny butikk i Askim. Ordfører Trygve Westgård sto for den offisielle åpningen. Den nye butikken har en utstilling og besøkssenter hvor man kan vandre gjennom tidligere tider og oppleve atmosfæren på fabrikken før og nå. I tillegg til egne produkter, selges diverse lokalproduserte matvarer, som for eksempel honning fra Trøgstad og mel fra Spydeberg.

## Referanser


## Eksterne lenker
* Selskapets nettsider
Mikal Hem

**Mikal Hverven Hem** (født 20. mars 1973) er en norsk journalist, blogger og forfatter.

Hem er cand. philol med hovedfag i filosofi fra Universitetet i Oslo. Han har arbeidet som journalist og politisk kommentator blant annet i VG og Dagbladet med Afrika og utviklingspolitikk som spesialområder. I september 2012 kom han med satireboken *Kanskje jeg kan bli diktator*. Boken har sitt utspring i Hems blogg *Diktatornytt*.

## Bibliografi
* *Kanskje jeg kan bli diktator. En håndbok*, 2012 ISBN 9788253035444
* *Putin, den ensomme tsaren*, 2015 ISBN 9788253037806

## Referanser


## Eksterne lenker
* 
*  Bloggen ''Diktatornytt''
Johan Garmann

**Johan Garmann** (født 11. juli 1780 i Talvik, død 4. februar 1815) var norsk prest og stortingsmann. Han var født i Talvik som sønn av sogneprest Christopher Garmann og ektefellen Maren Elisabeth Schanche.

Etter å ha avlagt teologisk embedseksamen i 1801 arbeidet han i fem år som lærer ved Trondhjems Realskole og et år ved Trondhjems Latinskole. Han begynte da som residerende kapellan i Orkdal og var her inntil han ble utnevnt til sogneprest i Byneset prestegjeld i oktober 1814.

Garmann var utsending fra Søndre Trondhjems amt til det første overordentlige Storting høsten 1814. Han døde bare noen måneder senere, i februar 1815. Han var gift med Magdalene Elselene Wensell, datter av kjøpmann Carsten Tostrup Wensell i Trondheim.

## Referanser


## Kilder
* 
* Biographiske Efterretninger om Eidsvolds-Repræsentanter og Storthingsmænd i Tidsrummet 1814-1845 side 65 og 66

## Eksterne lenker
*
Norges Basketballforbund - Region Vest

**[[Norges Basketballforbund]] - Region Vest** (stiftet 1. januar 1971) arbeider for basketballidrettens utvikling i fylkene Hordaland, Rogaland og Sogn og Fjordane, med ansvar for seriespill, kurs og talentutvikling.

## Klubber
I sesongen 2012&ndash;13 bestod regionen av 36 ulike klubber fordelt på tre soner:

### Sone Sør
*Frisinn BBK
*International School of Stavanger
*Lura IL
*Riska BBK
*Sandnes BBK
*Stavanger BBK

### Sone Midt
*Bremnes IL
*Haugesund BBK
*Karmøy BBK
*Tysvær BBK

### Sone Nord

*Askøy BBK
*Bergen Elite
*Bergen Handicapidrettslag
*Bergen Tempo
*Bergen Wheelers
*Bjorøy - Lebara
*BSI
*Bønes BBK
*Flaktveit Idrettsklubb
*Frøya Basket

*Fyllingen BBK
*Gimle BBK
*Hop BBK
*Hordabø IL
*Kirkevoll BBK
*Kvam BBK
*Landås BBK
*Loddefjord IL
*Nattland BBK

*IL Sandviken
*Sotra Sportsklubb
*NHHI
*Os BBK
*U. Pihl BBK
*Ulriken Elite
*Ulriken UNG
*Ulset BBK
*Ytrebygda BBK

## Referanser


## Eksterne lenker
*
Nicolai Næss

**Nicolai Audne Næss** (født 1993) er en norsk fotballspiller som spiller for .

Næss er fra Mortensrud i Oslo og har tidligere spilt for Klemetsrud, Vålerenga og Stabæk.

## Referanser


## Eksterne lenker
*
Constantijn Huygens jr.

**Constantijn Huygens jr.** (1628–1697) var en nederlandsk statsmann også kjent for sitt arbeid med vitenskapelige instrumenter (noen ganger i forbindelse med sin yngre bror, Christiaan Huygens) og som en kronikør for sin tid. Han var den første sønnen av poeten og statsmannen Constantijn Huygens og Suzanna van Baerle.

## Referanser

## Eksterne lenker
*
Nam Tae-hee

** Nam Tae-hee ** (født 3. juli 1991 i Busan) er en sørkoreansk fotballspiller som spiller for den qatarske klubben Al-Duhail SC. Han deltok i de olympiske leker 2012 i London.

Nam vant en olympisk bronsemedalje i fotball under OL-2012 i London. Han var med på det sørkoreanske laget som kom på tredjeplass i fotballturneringen for menn bak Mexico og Brasil. Sør-Korea vant én kamp og spilte to uavgjort i det innledende gruppespillet og kom på andreplass i sin gruppe bak Mexico. I kvartfinalen beseiret de Storbritannia med 5–4 etter straffer, det var 1-1 etter full tid og forlengning. I semifinalen ble det tap med 0–3 mot Brasil. Bronsefinalen mot Japan vant de med 2–0.

## OL-medaljer
*  2012  London - Bronse i fotball, menn -  Sør-Korea

## Referanser


## Eksterne lenker
*
Pia Nilsson

**Pia Nilsson** (født 1962) er en svensk politiker for Socialdemokraterna, og har vært riksdagsmedlem i Sverige fra 2004 til 2022. Hun ble valgt inn i riksdagen for Västmanlands läns valkrets på plass 199. Nilsson har tidligere jobbet som lærer.

Nilsson satt i finanskomiteen og utdanningskomiteen.

## Referanser


## Eksterne lenker
* 
*
Pyry Niemi

**Pyry Niemi** (født 1965) er en svensk politiker for Socialdemokraterna, og var riksdagsmedlem i Sverige fra 2010 til 2022. Han ble valgt inn i riksdagen for Uppsala läns valkrets på plass 117.

Som nyinnvalgt riksdagsmedlem ble Niemi medlem av EU-nemnda og miljø- og landbrukskomiteen, samt vara i forsvarskomiteen.

## Referanser

 


## Eksterne lenker
* 
* 
*
Arnaldo Forlani

**Arnaldo Forlani** (født 8. desember 1925 i Pesaro, død 6. juli 2023 i Roma) var en italiensk politiker. Han var Italias statsminister fra 18. oktober 1980 til 19. juni 1981.

## Liv og virke

Etter å ha fullført juridiske studier ved Urbinouniversitetet, gjorde han en rask karriere i Democrazia Cristiana. Han ble i 1948 partisekretær i Urbinoprovinsen, i 1954 medlem av styret, nestleder fra 1962 til 1969 og fra 1969 til 1973 sekretær i Democrazia Cristiana. Han ble i 1989 generalsekretær i partiet.

Arnaldo Forlani ble første gang valgt til deputertkammeret i 1958. Han hadde senere flere stillinger i regjeringen, og var fra 1968 til 1969 innenriksminister, i 1969 minister uten portefølje (med ansvar for forholdet til NATO), i 1974 forsvarsminister, fra 1976 til 1979 utenriksminister og endelig statsminister fra 1980 til 1981.

Forlani var medlem av Europaparlamentet fra 1989 til 1993.

## Referanser


## Eksterne lenker
* 
*
Østfoldbadet

**Østfoldbadet** er et badeland og treningssenter i Askim i Indre Østfold kommune. 

Badelandet har 11 bassenger i alt fordelt på 1.600 kvadratmeter vannflate innen- og utendørs. Badet har et utendørsanlegg med to bassenger, solsenger og sitteplasser, to 25 m svømmebasseng, stupemuligheter, bølgebasseng, lekebasseng, terapibasseng, basseng med heve- og senkebunn, boblebad, utendørs massasjebad og kaldstamp. Badelandet kan by på klatrevegg, strømkanal, strandsone, grotte, tre rutsjebaner.

Idrettsbassenget i Østfoldbadet er treningssted for svømmegruppen til Askim IF og Mysen Svømmeklubb.

Selskapets fulle navn er **Opplevelsessenteret Østfoldbadet AS**, og det ble etablert i 1998, lokalisert i Askim i Østfold. Byggingen av Østfoldbadet ble påbegynt 31. august 1999, og bade- og svømmeanlegget ble åpnet 16. desember 2000.

Anlegget er senere utviklet med eget treningssenter som sto ferdig i oktober 2013, og i den forbindelsen tok de navnet Østfoldbadet Friskhetssente. Friskhetssenter er totalt på 5 800 kvadratmeter.

I 2019 utvidet Østfoldbadet igjen med et 2,1 dekar stort utendørsanlegg med to bassenger.

## Referanser


## Eksterne lenker
* 
* http://www.badelandene.no/
* Askimsvømmernes nettside
Det faller regn

***Det faller regn*** er et musikkalbum med Bent Bredesen, utgitt på Bergen Records i juni .

## Sporliste
# «På havets bunn»
# «Det faller regn»
# «Jeg gir blanke»
# «Se deg tilbake»
# «Hold meg fast»
# «Alt jeg vil»
# «Jeg faller»
# «Ny tid»
# «Monument»
# «Mine siste ord»
# «Spre mine vinger»

## Referanser


## Eksterne lenker
*
Cerro de la Estrella

**Cerro de la Estrella** (spansk for «Stjerneåsen») er en ås i sentrum av Iztapalapa øst i Mexico by, i den sørøstlige enden av den uttørka Texcocosjøen. Toppen av åsen befiner seg på en høyde av 2460 meter over havet, det vil si 224 meter høyere enn Mexicodalen.

På Cerro de la Estrella er det gjort viktige arkeologiske funn som dateres til den mesoamerikanske førklassiske perioden (2400 f.Kr.–200 e.Kr.). Aztekerne kalte åsen *Huizachtecatl*, og de gjennomførte en rituell ildseremoni der.

Størsteparten av åsen dekkes av Cerro de la Estrella nasjonalpark, som ble oppretta 14, august 1938.

I påska avholdes det en kristen seremoni til minne om Jesu lidelse på Cerro de la Estrella.
Cuahilama

**Cuahilama** er en ås og et arkeologisk funnsted nær Santa Cruz Acalpixca i Xochimilco sør i Mexico by. Det var et seremonielt senter for Xochimilco-kulturen, og var sannsynligvis forbundet med fruktbarhet i jordbruket. Det er funnet rester etter et observatorium, jordbruksterrasser, presteboliger, et militært treningssenter og flere andre bygninger i et område på rundt 400 m². Det har også en rekke basaltsteiner med innrissa motiver som stammer fra perioden 1200–1500.


Fil:Cuahilama petroglifo5.jpg|Sommerfugl (*papalotl*) på Cuahilama]
Fil:Cuahilama petroglifo2.JPG|Jaguar (*ocelotl*) på Cuahilama
Jardín de la Triple Alianza

**Jardín de la Triple Alianza** (spansk for «Trippelalliansehagen») er en monumenthage mellom gatene Calle Filomeno Mata og Calle Tacuba i Mexico bys historiske sentrum. Den består av tre skulpturer som forestiller de tre tlatoaniene i den aztekiske trippelalliansen, Itzcoatl, Nezahualcóyotl og Totoquihuatzin. Skulpturene ble lagd i 1888 av billedhuggeren Jesus F. Contreras som en del av Mexicos representasjon under Verdensutstillinga i Paris i 1899.
Parque España

**Parque España** betyr «Spaniaparken» på spansk og kan vise til:

*Parque España (Mexico by) – en park i Mexico by
*Parque España (San José) – en park i San José i Costa Rica
Parque España (Mexico by)

**Parque España** er en park mellom Colonia Roma og La Condesa i Mexico by. Den åpna i 1921 som en del av feiringa av hundreårsjubileet for Mexicos selvstendighet. I parken er det et monument til ære for president Lázaro Cárdenas som ble reist i 1974.

## Eksterne lenker
* Parque España hos Mexico bys turistdepartement
Andersens beste Vol.1

***Andersens beste Vol.1*** er et musikkalbum med Gunnar Andersen, utgitt i 1976. Dette er hans første plate som soloartist.

## Sporliste
# «Ja da»
# «Når regnet øser ned»
# «Tutt-tutt-tuttsi»
# «Byen vår»
# «Ukulele rag»
# «Min egen sang»
# «Hånd i hånd»
# «En dag som er grå»
# «På kinematografen»
# «Under hennes balkong»
# «New Orleans»
# «Alle sier du er helt enorm, baby»

## Eksterne lenker
*
Kamilla Sundmoen

**Kamilla Sundmoen** (født 1985) er en norsk tidligere håndballspiller som er daglig leder for Storhamar Håndball. Hun har tidligere spilt for HIL og Hamarkameratene. Under Golden League i Aarhus i Danmark 2012 fikk hun sine første landskamper for Norges kvinnelandslag i håndball. I debuten mot Russland scoret hun 5 mål etter å ha blitt satt innpå i andre omgang. Kampen endte 25–25.

Til daglig jobber hun som sykepleier i tillegg til håndballkarrieren. Hun er datter av den tidligere fotballspilleren Viggo Sundmoen og har to søsken.

## Referanser


## Eksterne lenker
*
Parque Naucalli

**Parque Naucalli** er en park i Naucalpan kommune nord i Mexico by, like sør for Ciudad Satélite. Den åpna i 1982 under navnet Ejido de Oro. Den har store grøntområder beplanta med eucalyptustrær. I parken ligger også Foro Felipe Villanueva og galleriet og teateret El Agora.

Parkens tre hovedinnganger befinner seg ved henholdsvis Periférico Norte, Avenida Lomas Verdes og Boulevard Santa Cruz.
Bosque de Nativitas

**Bosque de Nativitas** er en park i Xochimilco sør i Mexico by. Den befinner seg like sør for det sentrale torget i Xochimilco, inntil ei av bryggene til kanalene, mellom Calle Madreselva og motorveien Xochimilco–Tulyehulaco. Parken er på 12,2 hektar og er dekka av ask, furu og andre tresorter. Det tilbys hesteridning i parken, og den har områder for piknik og grilling.

## Eksterne lenker
* 
* Utfartssteder i Xochimilco på bystyrets nettsted
Parque Lincoln

**Parque Lincoln** er en park i Polanco i Mexico by. Den var den første parken i Polanco, og rundt den ligger noen av de eldste husa og leilighetene i nabolaget, i tillegg til flere moderne bygninger. I parken er det blant annet et klokketårn som er Polancos mest kjente landemerke, friluftsteateret Ángela Peralta, og ei rekke kunstige innsjøer.

## Eksterne lenker
*
Formel 1-sesongen 1966

**Formel 1-sesongen 1966** var den syttende sesongen av FIAs Formel 1-verdensmesterskap. Sesongen startet 22. mai 1966 og ble avsluttet 23. oktober etter ni løp. Jack Brabham vant sitt tredje verdensmesterskap for førere, mens konstruktørmesterskapet ble vunnet av Brabham-Repco. I løpet av året ble det også kjørt fire Formel 1-løp utenom verdensmesterskapet.

## Oppsummering av sesongen
Dette var den første sesongen med det nye 3-litersreglementet, som betød en dobling av maksimal motorkapasitet fra forrige sesong. Etter at Climax trakk seg ut av racing måtte britiske konstruktører finne andre motorleverandører. Ferrari så ut til å være like godt forberedt som i , men John Surtees forlot teamet etter en konflikt på Le Mans, og gikk til Cooper. Jack Brabham tok sitt tredje førermesterskap, denne gang i en egenkonstruert bil. Bruce McLaren og Dan Gurney fulgte Brabhams eksempel og bygde sine egne biler, dog med lite suksess til å begynne med. BRM og Lotus brukte 2-liters motorer i store deler av sesongen. BRMs nye H16-motor var stort sett mislykket, selv om Jim Clark brukte en i sin Lotus da han vant USAs Grand Prix.

En endring i reglementet betød at biler som hadde fullført mindre enn 90% av løpsdistansen ikke ble klassifisert og ikke fikk poeng, selv om de var blant de seks første i løpet.

### Løpskalender og resultatsammendrag

## Konstruktører og førere
Følgende konstruktører og førere konkurrerte i Formel 1-verdensmesterskapet i 1966.

* Rosa bakgrunn angir Formel 2-deltakere i Tysklands Grand Prix

## Sluttresultater 1966
### Førermesterskapet
Poeng ble gitt til de første seks plassene med henholdsvis 9, 6, 4, 3, 2 og 1 poeng. Kun de fem beste av de ni løpene ble regnet med i sammendraget i verdensmesterskapet. I tabellen er tallene uten parentes poengene som ble regnet med i mesterskapet, mens tall i parentes er alle poengene.

### Konstruktørmesterskapet

Som for førermesterskapet ble det i konstruktørmesterskapet gitt poeng til de første seks plassene med henholdsvis 9, 6, 4, 3, 2 og 1 poeng. En konstruktør fikk imidlertid bare poeng for sin høyest plasserte bil. Kun de fem beste av løpene ble regnet med i sammendraget i verdensmesterskapet. **Fet skrift** i tabellen angir plasseringer som ble regnet med i mesterskapet. Poengsum uten parentes er mesterskapspoeng; nummer i parentes alle poengene.

## Resultater fra løp utenom verdensmesterskapet
Øvrige Formel 1-løp i 1966, som ikke inngikk i verdensmesterskapet.

## Grand Prix – filmen om Formel 1-sesongen 1966
Filmen *[[Grand Prix (film fra 1966)|Grand Prix]]* er en fiksjonalisert versjon av 1966-sesongen. Filmen inneholder både opptak med skuespillere redigert sammen med opptak fra løpene slik de foregikk i virkeligheten.

## Referanser


## Eksterne lenker
*
Liste over ordførere i Lyngdal

**Liste over ordførere i Lyngdal** viser ordførere i Lyngdal kommune.
* Unni Nilsen Husøy (FrP) 2023&ndash;
* Jan Kristensen (H) 2013–2023
* Ingunn Foss (H) 2007–2013
* Hans Fredrik Grøvan (KrF) 1995–2007
* Anders Nøkland 1984–1995
* Oluf Opsahl 1980–1983
* Carl Johan Lehne (H) 1976–1979
* Thorvald Hagen 1968–1975
* Olav Benestvedt 1964–1967
* Thorvald Hagen 1960–1963
* Olav Drangeid 1956-1959 
* Mikal Grøvan 1948–1955 
* Abel Fidjeland 1945–1947 
* ..
* Abel Fidjeland 1938–1941 
* Olaus Kvaavik 1935–1937 
* Abel Fidjeland 1932–1934 
* Olaus Kvaavik 1920–1931 
* Jørgen Aarnæs 1917–1919 
* ..
* Nils Tobias Larsen Foss 1905–1907
* Erik Jaabæk 1902–1904
* Nils Tobias Larsen Foss 1894–1901
* Erik Jaabæk 1882–1893
* Eilert Paulsen 1878–1881
* ..
* Ånen Bergsager 1862–1874
* Jørgen Thorsen 1860–1861
* Lars Tallaksen Foss 1858–1859
* Ånen Bergsager 1849–1857
* ..
* Ånen Bergsager 1844–1847
* Abraham Kvelland 1842–1843
* ..
* Abraham Severin Holbye 1838–

## Referanser